text: Vinterferien går i gang og det giver trængsel på vejene
  10 februar 2017 kl. 05.37
  Tidligt fredag morgen fylder biler med ski- og tagbokse allerede mere i trafikken på motorvej E 45. Begyndelsen på skolernes vinterferie vil påvirke trafikken hele dagen.
  Vejdirektoratet forventer, at denne fredag bliver vinterferiens største udrejsedag. Da mange tager på skiferie syd for grænsen, vil det være på de lokale m​otorvejstrækninger til og fra Tyskland, at trafikken periodevis vil være tæt. Norge trækker også mange danskere til i de kommende dage, så også mod nord vil ferietrafikken kunne mærkes.
  De, der bliver hjemme og passer deres arbejde i næste uge, kan så glæde  sig over færre biler på vejene i myldretiderne i hverdagene.
  På trafikinfo.dk og i app’en trafikinfo kan man altid finde aktuel information om trafikken her- og-nu.  ​
  